Det bliver en aften i selskab med Anders Breinholt og redaktionen bag Natholdet, der byder på kendte gæster, vanvittige indslag og en musikalsk lækkerbisken af de helt store - nemlig Kashmir. Fra 11. - 14. marts kører Natholdsbussen igen af sted ud i det danske land. Efter en lang vinter i studierne i Valby drager Anders Breinholt og Natholdsredaktionen ud i landet for at møde nogle af de mange mennesker, der er grunden til, at Natholdet kan eksistere. På turen vil Natholdet hylde fire af landets dejligste egne og de mennesker, der bor der. Og turens sidste show er i aften i Aalborg.
I aften gæster det populære tvprogram "Natholdet" Aalborg Teater på deres Danmarksturné.